Fi stqarrija uffiċjali maħruġa mill-Arċikonfraternità ta' San Ġużepp tar-Rabat, il-Patrijiet Franġiskani, l-Għaqda Mużikali L'Isle Adam A.D.1860 u l-Għaqda tan-Nar 19 ta' Marzu tar-Rabat huma kkonfermaw li din is-sena il-festa ħa ssir iżda mhux fil-ġimgħa li ssir issoltu minħabba l-protokolli tas-saħħa. F'Konsulta Ġenerali Straordinarja li saret it-Tlieta 1 ta' Frar 2022 fis-Santwarju Nazzjonali ta' San Ġużepp Inkurunat tar-Rabat, ġie diskuss u kien hemm qbil unanimu li l-Festa ta' San Ġużepp tad-19 ta' Marzu 2022 issir bil-mod solenni kollu tagħha, biċ-ċelebrazzjonijiet interni tal-festa isiru b'mod komplut kif dejjem sar. Il-funzjonijiet fil-Knisja ta' Santa Marija ta' Ġesu` tar-Rabat se jsiru bejn it-12 u d-19 ta' Marzu, li jinkludu fost oħrajn tlitt ijiem ta' tridu, iċ-ċelebrazzjonijiet reliġjużi ta' lejliet il-festa u dawk li jsiru nhar is-Solennita` ta' San Ġużepp. Huma jżidu jgħidu li fid-dawl tal-protokolli tas-saħħa li jibqgħu fis-seħħ sal-aħħar ġimgħa ta' Marzu, il-festi esterni ma jistgħux ikunu ċelebrati. Għalhekk intlaħaq qbil li bejn l-1 u t-8 ta' Mejju 2022, issir festa kompluta bis-sehem tal-baned, nar u dak kollu li jagħmel festa Maltija. Il-festi se jkunu qed jiftħu mill-Ħadd l-1 ta' Mejju bil-ħruġ tal-istatwa fil-Knisja. L-Erbgħa 4 ta' Mejju jibda tridu ta' tlitt ijiem, is-Sibt 7 ta' Mejju ssir ċelebrazzjoni ta' lejliet il-festa , il-qofol jintlaħaq nhar il-Ħadd 8 ta' Mejju 2022 fejn filgħaxija issir il-purċissjoni bl-istatwa devota ta' San Ġużepp madwar it-toroq tar-Rabat . Dettalji tal-programmi kemm ta' Marzu u kemm ta' Mejju jitħabbru iktar 'il quddiem. Dan kollu huwa suġġett għall-approvazzjoni mill-Awtoritajiet Ċivili. Miktub Minn Iħobb il-lingwa Maltija u jsegwi b'mod attiv ix-xena mużikali lokali. Id-dinja tal-ispettaklu taffaxxinah u l-għaxqa tiegħu jara xows differenti. Biex jirrilassa Emil jieħu gost imur ħdejn il-baħar u fil-kampanja, hemm isib ftit kwiet 'il bogħod mill-ġenn. "Tinqasam Qalbi Li Narak Tinqala' Imma Kburija B'Kemm Imxejt" - Jasmine Abela "Il-Ġimgħa L-Oħra Tlifna T-Tarbija Tagħna" – Maxine Aquilina, Eks Judge F'Malta's Got Talent "Jien Xorta Se Nkompli Naqra L-Kotba Tiegħek Lil Ibni. Imma Mhux Se Ngħidlu X'Għidt Int Ilbieraħ Filgħaxija." - Evelyn Saliba La Rosa "Kienet Tidher Li Kellha Kollox… Imma Kienet Qed Tbati Fis-Skiet!" – Alan J. Darmanin